section_heading: Djelovanje
paragraph_text: HRS je 9. lipnja 2014. kritizirala rad ministra vanjskih poslova BiH Zlatka Lagumdžije i ministra komunikacija i prometa BiH Damira Hadžića zbog odobravanja uplovljavanja turskim ratnim brodovima u turistički gradić Neum, prosvjedujući da bi se time nanijela velika šteta mjesnom turizmu. Turski brodovi trebali su uploviti 14. srpnja 2014.<ref>HRS oštro protiv uplovljavanju brodova u Neumski zaljev. Hrvatski medijski servis, 9. lipnja 2014. Pristupljeno 9. srpnja 2014. Uplovljavanje turskih brodova u većinski hrvatski Neum trebalo je simbolizirati podršku turskog režima Recepa Tayyipa Erdoğana bošnjačkom političkom vodstvu i njihovoj politici unitarizma i centralizacije suprotstavljenoj hrvatskoj i srpskoj politici u BiH.<ref>Diplomacija topovnjača u Neumskom zaljevu. Institut za društveno-politička istraživanja, 30. lipnja 2014. Pristupljeno 9. srpnja 2014. Inicijativa HRS-a stigla je i do Vijeća ministara BiH te njegovog predsjedatelja Vjekoslava Bevande, koji su odbili dati suglasnost za ulazak turskih brodova u Neumski zaljev.<ref>Turski vojni brodovi ipak neće u Neum. Slobodna Dalmacija, 8. srpnja 2014. Pristupljeno 9. srpnja 2014.